

Regulaarne tee joomine ennetab luumurdude tekkimist. Tainani Riikliku Cheng Kungi Ülikooli Haigla teadlased tegid kindlaks, et pikaajaline tee tarvitamine, sõltumata sordist, tugevdab luustikku. Nad selgitasid välja, et selle efekti saavutamiseks tuleb kuue aasta jooksul juua keskmiselt kaks tassi teed päevas.
Uuringu käigus, mille tulemused avaldati Archives of Internal Medicine värskes numbris, vastasid 1037 üle 30 aasta vanuses meest ja naist küsimustele, mis puudutasid nende tee tarbimist. Neile tehti ka uuringud luutiheduse määramiseks. Täpsemate tulemuste saamiseks võtsid teadlased arvesse ka teisi faktoreid nagu sugu, vanus, kehamassiindeks ja eluviis.
Ligikaudu pooled uuringus osalejatest osutusid tee armastajateks, see tähendab, et nad jõid teed regulaarselt aasta jooksul või veelgi kauem. Suurem osa jõi rohelist teed või teesorti oolong ilma piimata. Need variandid olid kõige populaarsemad Aasias, samal ajal eelistavad Lääne inimesed musta teed. Kõik tee sordid saavad alguse ühest taimest, erinevus seisneb töötlemisviisides. Uurimistulemuste sõltumist tee sordist ei täheldatud.
Teadlased selgitasid välja, et kõige suurem kaitseefekt luude jaoks saavutati tee regulaarsel tarbimisel kümne ja enama aasta jooksul. Sellisel juhul oli keskmine luutihedus 6,2 % kõrgem. Neil, kes jõid teed regulaarselt kuuest kümne aastani, oli luutihedus 2,3 % kõrgem nende omast, kes teed ei armasta. Lühema tee joomise «staaži» korral mingeid eeliseid ei täheldatud.
Nagu selgitasid uurimistöö autorid, omandavad saadud tulemused erilise tähtsuse seoses kasvava osteoporoosi (luude hõrenemine) probleemiga. On välja arvutatud, et näiteks USA-s on üle 50 aastaste inimeste seas osteoporoosi käes kannatavate inimeste arv ligikaudu 50%. Ülemaailmse Tervishoiuorganisatsiooni hinnangul kasvab puusaluumurdude arv 1,7 miljonilt 1990 a. kuni 6,3 miljonini aastal 2050.
mednovosti.ru
Veel samal teemal
Sigurijook või kofeiinivaba kohv?
Mis asi on – WELLNESS
Mesi ja sidrun – ravimid külmetuse vastu
Ameerika astronautide dieet
Tsitruselised – paradiisiaia annid